##### C:\Users\Usuario\AppData\Local\Microsoft\Windows\INetCache\Content.Word\Vid-unido a Jesús.pngC:\Users\Usuario\AppData\Local\Microsoft\Windows\INetCache\IE\CHFWQTEA\dibu 29 abril 2018 color.jpg

##### MISA CON NENOS

##### 29 de abril de 2018

##### Domingo 5º de Pascua-B

Evanxeo de s**an Xoán 3, 18-24:**

***“O que permanece en min e eu nel***

***dá froito abundante”.***

**Mensaxe: CONÉCTATE a Xesús!**

**Deixa que recargue a túa VIDA**

**1. ACOLLIDA**

Irmáns e irmás:

Neste domingo 5º de Pascua Xesús dinos que el é a vide verdadeira e que nós somos os bacelos ou ramas que recibimos del o zume para dar froito. E por iso estamos aquí: porque queremos recargar a nosa VIDA de graza, de fe e de amor ao orar, ao escoitar a súa Palabra e ao comulgar o seu Corpo na Eucaristía. Amigos, vivamos conectados a Xesús e así daremos bo froito e froito abundante. (Traemos uns acios de uvas e unha frase: “Queremos vivir conectados a ti, Xesús, para dar froito”).  
 No nome... - ***Xesús que nos invita a vivir unido a el para ter vida, está convosco.***

**2. PETICIÓNS DE PERDÓN ou ASPERSIÓN**

*Deus é amor, coñece as nosas debilidades, pedímoslle perdón.*

\* Porque conectamos pouco con Deus para enchernos da súa vida. *Señor, ten piedade de nós.*

\* Porque a nosa vida está marcada pola rutina, polo ir tirando. *Cristo, ten piedade de nós.*

\* Porque nos falta creatividade, paixón, amizade e unión con Xesús. *Señor, ten piedade de nós.*

*(En vez do momento de perdón pódese realizar a aspersión):*

ASPERSIÓN: Neste tempo de Pascua, coa aspersión do auga, recordamos aquel momento no que nos unimos definitivamente a Xesús resucitado, o momento do noso bautismo. E renovamos así o noso compromiso de andar nunha vida nova. *(Aspersión)*

***- Que Deus todopoderoso nos purifique do pecado e, pola celebración desta eucaristía, nos faga dignos de participar do banquete do seu reino. Amén.***

1. **MONICIÓN ÁS LECTURAS**

- Paulo, perseguidor dos cristiáns, tivo unha importante experiencia no camiño de Damasco: o seu encontro con Cristo resucitado. Este acontecemento cambia radicalmente a súa vida e de perseguidor de Xesús convértese nun gran apóstolo. Esta conversión é o que imos escoitar na primeira lectura.

-San Xoán, na segunda lectura, dinos que viviremos na verdade cristiá se cumprimos o mandamento novo do Señor: “Amádevos uns a outros como eu vos ameivos”.

-O evanxeo recórdanos que para vivir e actuar en cristián temos de estar unidos a Xesús como os bacelos á vide; sen Xesús non podemos dar os froitos que El espera.

**4. PETICIÓNS**

*Necesitamos de Deus, como os bacelos da vide; pidamos ao Pai que atenda as necesidades que agora lle presentamos, dicindo****: -Que vivamos unidos a ti, Señor.***

1. Para que a Igrexa afronte o reto da evanxelización dun mundo que prescinde de Deus. *Oremos.*
2. Para que a nosa parroquia (ou comunidade) viva a alegría que nos trae Xesús Resucitado. *Oremos.*
3. Polos que nestes días reciben o bautismo, a confirmación ou fan a primeira comuñón. *Oremos.*
4. Para que coidemos a amizade con Xesús, o trato persoal con el na oración. *Oremos.*
5. Para que nos convenzamos de que a unión con Xesús é garantía dunha vida con sentido, unha vida frutífera. *Oremos.*

*Axúdanos a vivir unidos a Ti, Señor, e a dar froitos de amor e xustiza. Por Xesucristo…*

**5. OFRENDAS (escoller)**

**-UN UN MÓBIL CON CARGADOR:** Xesús, queremos vivir conectados a ti. Só así teremos luz, enerxía, forza. Só así viviremos a alegría de ser dos teus e de ser a túa testemuña no noso colexio, na familia, nas diversións ou no traballo.

**-EVANXEOS:** Hoxe para vivir en contacto cos outros temos os móbiles. Pero se queremos conectarnos a ti abonda con abrir uns evanxeos a través dos que ti nos falas, meditar no silencio do corazón ou participar con toda atención na eucaristía. Eles dannos a cobertura para recibir o teu amor e as túas mensaxes.

**-PAN E VIÑO:** Tamén che ofrecemos este pan e este viño, son o mellor froito que ti, Señor, nos deixaches. Con eles, ti segues vivindo en nós.

**6. VÍDEOS OU PPW PARA ESTE DOMINGO: domingo de Pascua 5º-B.**

-A vide verdadeira, debuxos: <https://www.youtube.com/watch?v=V4ZpwmPyamI>

-Evanxeo narrado: <https://www.youtube.com/watch?v=QXodGDzhZAA>

-Evanxeo: <https://www.youtube.com/watch?v=lIuUxoKwN50>

-A maxia que nos une, reflexión: <https://www.youtube.com/watch?v=eJ88zqVa1yc>

-Cambiar o mundo, reflexión: <https://www.youtube.com/watch?v=rOCftVc8YS0&feature=player_embedded>

-Evanxeo narrado: <https://www.youtube.com/watch?v=QXodGDzhZAA>

-O viñateiro, canto: <https://www.youtube.com/watch?v=r5rKh6RjUcg&list=RDr5rKh6RjUcg&t=7>

-Canto, “eu son a vide verdadeira” <https://www.youtube.com/watch?v=rqVUDB8f6Dg#t=125>

**7.SUXESTIÓNS**

-Traemos uns acios de uvas e unha frase: “*Queremos vivir conectados a ti, Xesús, para dar froito”.*  
-Tamén poderiamos poñer un panel diante do altar cunha gran rama coas súas follas (papel continuo marrón ou cartolina). Con papel verde facemos follas. Cada neno prepara (debuxa e recorta) o froito que quere ofrecer a Xesús e nalgún momento vano colocando na rama. Un neno le: *“Queremos estar unidos a Xesús e producir os mellores froitos, por iso ofrecemos o desexo de producir abundantemente o froito que escribimos”.*  
*-Tamén se pode recalcar que para estar unidos a Xesús el dános o seu Espírito para que viva en nós e sexa o nutriente, a forza que nos axude a dar froitos. E que froitos temos que dar os amigos de Xesús?: Os froitos do Espírito: a alegría, a paz, a bondade, a amabilidade, a delicadeza, a humildade, a tolerancia, a fraternidade, o autodominio…(Podemos debuxalos).*

